הוועדה לביטחון לאומי, כנסת 25, פרוטוקול מספר 131, 2024-02-21 00:00

צביקה פוגל: בוקר אור לכולם ותודה רבה שהטרחתם את עצמכם להגיע לכאן

צביקה פוגל:  ראיתי שהיום יש לנו משתתפים רבים בזום, מפלאי הטכניקה

צביקה פוגל:  אנחנו ביום ה-138, תרשו לי לקרוא לזה, למלחמת העצמאות

צביקה פוגל:  ככל שהימים האלה נוקפים ואני רואה את עוצמת הפעילות של זרועות הביטחון, כוחות הביטחון, אני לא מספיק זקן בשביל לדעת מה היה ב-1948 אבל אני מספיק מבוגר בשביל לדעת להשוות את זה לכל מה שהיה מאז, ואני באמת בתחושה שאנחנו בסוג מסוים של מלחמת העצמאות, ולו רק בשל העובדה שאנחנו פעם נוספת נלחמים על לעצב את המציאות של חיינו, המציאות הביטחונית ואת הגבולות שלנו, וכשזאת הפעילות שאתה עושה, זה מאוד קרוב למה שהיה אז במלחמת העצמאות

צביקה פוגל:      גם הבוקר התעוררתי עם ה"הותר לפרסום" הבלתי אפשרי הזה, והפעם אנחנו משתתפים בצערה של משפחתו של אברהם אובגן הי"ד שנהרג אתמול בקרב בצפון רצועת עזה

צביקה פוגל:  כל מי שחשב ששם נגמרה המלחמה, אז הנה תזכורת, המלחמה עדיין לא נגמרה

צביקה פוגל:  עדיין כוחותינו פועלים שם, אבל כמו שאמרתי לחלק מהאנשים הבוקר, אני איש צבא לשעבר

צביקה פוגל:  אני מכיר את פיקוד דרום היטב

צביקה פוגל:  הייתי ראש מטה פיקוד דרום

צביקה פוגל:  הייתי מפקד מרכז האש של פיקוד דרום

צביקה פוגל:  השתתפתי שם בהרבה מאוד מבצעים

צביקה פוגל:  אני אומר לכם, באמת יש לנו סיבה לאופטימיות

צביקה פוגל:  המכבש הצה"לי הזה שעובד גם ברצועת עזה, גם ביהודה ושומרון, כל מי שעקב אחרי רצף הפעילות, לו רק הלילה ביהודה ושומרון, ורואה את מה שאנחנו עושים בלבנון, ועל פי מקורות זרים מה אנחנו עושים גם מעבר לגבולותינו, המכבש הזה ייתן את אותותיו, לי אין שום ספק

צביקה פוגל:       כמו שאמרתי אתמול אני מרשה לעצמי לומר את זה גם הבוקר, זאת התחלת הסוף של האויבים שלנו

צביקה פוגל:  הם מרגישים את נחת זרוענו, וכל מי שחשב שהם יילחמו עד טיפת דמם האחרונה, הג'יהדיסטים האלה, פתאום רואה איך הם יוצאים מהחורים עם תחתונים, זורקים את הנשק, מרימים ידיים כי הם מרגישים את עוצמת זרועו של המכבש הצה"לי או המכבש הביטחוני או המכבש הישראלי, כל אחד שיקרא לזה איך שהוא רוצה, אז אם הצלחתי גם אתכם להדביק הבוקר בקצת אופטימיות, עשיתי את שלי

צביקה פוגל:       המציאות כופה עלינו לחזור חזרה גם לשגרה הרגילה

צביקה פוגל:  התכנסנו כאן גם מתוקף ההנחיות וגם מתוקף החוק לדון בהארכת תוקף מצב החירום כליאתי, ולעבור על דיווח השר לביטחון לאומי על הצעדים הננקטים לטיפול באותו מצב חירום כליאתי

צביקה פוגל:       אני רוצה להזכיר לכולנו שאנחנו מתכנסים פה לא רק כדי לקיים את החוק

צביקה פוגל:  אני אדגיש את זה בכל דיון מחדש

צביקה פוגל:  אנחנו מתכנסים כאן כי אנחנו חלק מאומות העולם ואנחנו רוצים להיות קרובים ככל האפשר לסטנדרטים, לתקנים הבין-לאומיים של מאסר אסירים ביטחוניים, ומצד שני, וזה האיזון שאנחנו מחויבים אליו, לאפשר לשב"ס להמשיך לבצע את משימותיו באותה רמה מקצועית ויעילות שאנחנו מצפים ממנו, ולא פחות, לאפשר לסוהרים לקיים את פעילותם בביטחון מלא שהם גם יחזרו הביתה בשלום

צביקה פוגל:  אף אחד מאיתנו לא רוצה לראות מלחמה חדשה גם בתוך בתי הסוהר, אז זה הדיון שלנו הבוקר

צביקה פוגל:  אני ביקשתי בדיון הקודם ב-12 בחודש להציג לי איזשהו גאנט פעילות כדי שנוכל לראות לאן אנחנו מתקדמים, אז אנחנו נפתח בדיווח עצמו

צביקה פוגל:  בבקשה, עו"ד אביב

אביב ישראלי: בוקר טוב, עו"ד אביב ישראלי מהמשרד לביטחון לאומי

אביב ישראלי:  מספר פעולות שדיווחנו על קידומם בדיווח האחרון, נתחיל מהצעת חוק של חופשה מיוחדת לאסירים, הצעה שמאפשרת לנציב בתי הסוהר להוציא אסירים לחופשה 45 יום טרם השלמת ריצוי מאסרם

אביב ישראלי:  ההצעה עברה ב-19 בחודש לפני כיומיים בקריאה ראשונה, וצפויה להגיע לוועדה לדיון לקראת הכנה לקריאה שנייה ושלישית

אביב ישראלי:       תוכנית 888, התוכנית של הסבת שטחים ציבוריים לתאי כליאה נוספים, עדכנו בדיון הקודם שממלא מקום נציב בתי הסוהר הורה להתחיל ליישמה, ובאמת התוכנית הזאת - - -      

צביקה פוגל: יש לוח זמנים לעניין הזה?     

אביב ישראלי: יש לוח זמנים מפורט, הועבר אתמול בערב לוועדה

אביב ישראלי:  כן אני יכולה לעדכן שיש כבר מקומות כליאה שהושלמה בנייתם והתוכנית הזאת כמו שאמרנו מספר פעמים, היא בעצם תיבנה באופן מדורג בערך כעשרה חודשים

אביב ישראלי:  תקציב המדינה טרם אושר אבל שב"ס החל ליישם אותו בתוך המסגרת הקיימת

אביב ישראלי:  היישום שלה יבוצע באופן מדורג ויוכל גם לאפשר את המשך קליטת אסירים, ובמידת האפשר גם להקל טיפה על הצפיפות במתקני הכליאה

אביב ישראלי:       בנוסף יש את השמשת אגף רקפת

אביב ישראלי:  זה גם פעילות שהחלה בשב"ס

אביב ישראלי:  שירות בתי הסוהר עושה מאמצים שזה יקרה כמה שיותר מהר, לרבות עבודות בלילה

אביב ישראלי:  ההערכה, וזה כרגע הערכה גסה אני חייבת להגיד, שזה יושלם עד סוף מאי מתוך לחצים מאוד קשים ששב"ס מבצע בשביל לסיים את זה כמה שיותר מהר

אביב ישראלי:       פיקוח אלקטרוני, הצו פורסם ברשומות ביום 18

אביב ישראלי: 2

אביב ישראלי:  זה בעצם צו שמגדיל את מכסת המפוקחים שניתן לפקח עליהם בעת ובעונה אחת ל-1,750

צביקה פוגל: אנחנו נמצאים כבר ב-1,750?     

אביב ישראלי: לא

אביב ישראלי:  הצו הקודם היה 1,250

אביב ישראלי:  גם המכסה הזאת עדיין לא מלאה

אביב ישראלי:  השר הנחה את משטרת ישראל לפעול למימוש המכסות במקרים המתאימים

אביב ישראלי:  צריך להגיד, זה בסופו של דבר גם ההחלטה של בית משפט

אביב ישראלי:  זה בהיבט הזה

אביב ישראלי:      בינוי מתקן הכליאה אלה ממש בתהליכים סופיים

אביב ישראלי:  האכלוס שלו צפוי להתחיל באמצע חודש מרץ גם כן באופן מדורג

אביב ישראלי:  עד סוף מרץ צפוי להסתיים השלמת האכלוס

אביב ישראלי:  זה בהיבט הזה של הדיווח שמסרנו

אביב ישראלי:  בגאנט גם פירטנו את לוחות הזמנים לשלושת החודשים הקרובים בהתאם לבקשת יו"ר הוועדה

אביב ישראלי:  צריך להגיד שוב שגם התקציבים טרם התקבלו וגם אנחנו במצב מלחמה

אביב ישראלי:  יכולים להיות שינויים בלו"זים

אביב ישראלי:  כרגע זו הערכת גורמי המקצוע וזה מה שמשקף הגאנט בכפוף לשינויים, בתקווה שלא יהיו

אביב ישראלי:  זה הגאנט והדיווח

אביב ישראלי:  עד כאן

צביקה פוגל: חשוב להגיד פה מכיוון שבחנתי את זה גם מכיוונים אחרים, שאחת הבעיות שמקשה על הביצוע של הגאנט הזה בצפיפות גבוהה יותר היא חוסר כוח אדם לעבודה, לומר השלמת פעולות שנוגעות לפועלים, אנשים שיעשו את העבודה

צביקה פוגל:  מסתבר שהעובדה שאנחנו לא נותנים לפלשתינים להיכנס לעבוד בארץ פוגעת בנו מכיוונים אחרים, אבל אני מעדיף את הפגיעה הזאת כך

צביקה פוגל:      אנחנו נכין תוכנית ביקור בחודש הקרוב במספר בתי סוהר כדי ללכת לראות פיזית את השינויים, איך הם חלים

צביקה פוגל:  אנחנו נעביר את לוח הזמנים בצורה מסודרת, אבל הפיקוח יעבור משולחן הוועדה לרגליים של הוועדה, כלומר אנחנו נכתת רגלינו ונלך לראות את הדברים שם

צביקה פוגל:  תודה על הדיווח, אביב

צביקה פוגל:      עוד מישהו עם דיווח? שב"ס?      

אביב ישראלי: הם רצו לדווח על הנתונים אז אולי נתחיל קודם בהכרזה ואז נעבור לנתונים, מה שהיו"ר מעדיף

צביקה פוגל: בבקשה

אביב ישראלי: בנוסף לדיווח מונחת גם על שולחן הוועדה בקשת הממשלה להאריך את ההכרזה על מצב חירום כליאתי בחודש נוסף עד ה-18

אביב ישראלי: 3

אביב ישראלי:  זו בעצם פעם ראשונה שאנחנו עושים את זה בהתאם למנגנון ההכרזה החדש שבעצם הממשלה מאשרת והוועדה מתבקשת לדון תוך שלושה ימים ולהחליט האם היא מאשרת, מאשרת בשינויים או שלא מאשרת את ההכרזה

אביב ישראלי:       כפי שהוועדה בוודאי יודעת, נוכח מתקפת הטרור והפעילות העצימה של כוחות הביטחון חלה עלייה משמעותית בהיקפי הכלואים מתחילת המלחמה, וביום 22

אביב ישראלי: 10 הכריז השר לביטחון לאומי על מצב חירום כליאתי במתקני הכליאה של שירות בתי הסוהר

אביב ישראלי:  משמעות ההכרזה בעצם היא שניתן להלין אסירים ועצורים תוך חריגה מהוראות הדין לעניין שטח מחיה ולעניין הוראות לעניין זכאות למיטה, כלומר הלנה על מזרנים

אביב ישראלי:  ההכרזה הזאת הוארכה מעת לעת

אביב ישראלי:  מה-22

אביב ישראלי: 10 היא מופעלת באופן רציף

אביב ישראלי:  למעשה כעת הבקשה היא באמת בשים לב להיקפי הכלואים ונוכח הנתונים שהציגו שירות בתי הסוהר, המצביעים על כך שנכון להיום בבוקר עומדת מצבת הכלואים על 20,842

אביב ישראלי:  זה בעצם עלייה של למעלה מ-4,480 כלואים מתחילת המלחמה

אביב ישראלי:  יש צורך בהארכת ההכרזה לתקופה של חודש נוסף על מנת לאפשר את המשך קליטת העצורים מכוחות הביטחון

אביב ישראלי:  זו בעצם הבקשה, להאריך בחודש נוסף

אביב ישראלי:  הממשלה אישרה את זה ב-18

אביב ישראלי: 2, ביום ראשון האחרון וכעת מתבקש אישור של הוועדה

אביב ישראלי:  ככל שהוועדה מבקשת יש פה נציגי שב"ס שיוכלו להתייחס לנתונים קצת יותר בפירוט

אביב ישראלי:  עד כאן

צביקה פוגל: אוקיי

צביקה פוגל:  קדימה, שב"ס

יעל גרמן: בוקר טוב, יעל גולן, ראש תחום תכנון כליאה

יעל גרמן:  בעצם אנחנו כפי שאמרה אביב, עומדים היום על מצבה של 20,842

יעל גרמן:  העלייה היומית מוערכת ב-50 עד 60

יעל גרמן:  נכון ללילה של ה-17 עד ה-18 בחודש אנחנו נמצאים ב-53% מסך האסירים נמצאים במצב של עמידה בתנאים של מתחת ל-3 מטר, כשמדובר על 25% מסך הפליליים ו-91% מכלל הביטחוניים

יעל גרמן:       העלייה של המצבה מה-4 בפברואר ועד ה-18 בפברואר עומדת על 186, כשאנחנו מדברים מתחילת המלחמה על עלייה של 4,489, מתקרבים ל-4,500

יעל גרמן:  אצל הביטחוניים מסתכמת העלייה ב-3,850 ואצל הפליליים ב-650

צביקה פוגל: תודה

גלעד נוה: לגבי הנושא של מיטות מול מזרנים, זה מופיע בדיווח שלכם אבל השאלה אם יש איזשהו פילוח לגבי פלילי מול ביטחוני כמו שאתם עושים לגבי דברים אחרים?     

יעל גרמן: מבחינת פתיחת מיטות אנחנו עומדים על ממוצע של כ-4,000 ליום כש-600 עד 700, הפתיחה של המיטות מתייחסת לפליליים והשאר לביטחוניים

צביקה פוגל: כן, ראיתי

צביקה פוגל:  שאלה טובה, גלעד

צביקה פוגל:      עוד מישהו?      

נעמה פויכטונגר: נעמה פויכטונגר, משרד המשפטים

נעמה פויכטונגר:  רק יש לי שאלת הבהרה

נעמה פויכטונגר:  דיברת על פתיחת מיטות, אבל נשאל פה על מזרנים להבדיל ממיטות

נעמה פויכטונגר:  הכוונה היא תמיד למן מיטות נשלפות כאלה נמוכות או שיש גם מזרנים שהם על הרצפה?     

יעל גרמן: אין לנו כרגע אינדיקציה מלאה לגבי זה

יעל גרמן:  חלק גדול זה מזרנים כשאנחנו מדברים ש-200 עד 250 מסך ה-4,000 זה כנראה מיטות וכל השאר זה מזרנים

נעמה פויכטונגר: תודה

צביקה פוגל: זה גם הנתונים שאני מכיר מאתמול

צביקה פוגל:      יש לנו בזום את עו"ד ישי

צביקה פוגל:  בוקר אור

שי פירון: בוקר אור

שי פירון:  קודם כל איזושהי הערה נקודתית בעקבות השאלה של גלעד

שי פירון:  אני מציע אם הדבר אפשרי, שבדיווחים הבאים הפילוח של ביטחוניים/פליליים לגבי המרכיב הראשון של הדיווח, הלנה על מזרנים, הוא יכנס למסמכי הדיווח הבאים

שי פירון:  חשוב שתהיה תמונה מלאה ורשמית בנושא

שי פירון:  הכוונה היא כמובן רק ליום האחרון של הדיווח כמו שזה נעשה במרכיב השני של החזקה מתחת ל-3 מטר

שי פירון:  אם הבנתי נכון את התשובה, אז אם 600–700 מולנים שלא על גבי מיטה, הפליליים, אז אנחנו מגיעים לסביבות ה-15%

שי פירון:  זה באמת נתון מטריד אבל חשוב גם שהוא יהיה בתוך הדיווח כדי שנוכל לקבל תמונה מלאה ועדכנית

צביקה פוגל: הערתך התקבלה, ישי

שי פירון: תודה

שי פירון:  אנחנו נכנסים לאיזשהו ריטואל מתמשך

שי פירון:  למרות האופטימית שהתכוון אליה היושב-ראש אני אגיד שזה גם ריטואל קצת מדכא לגבי המצב הזה, אבל אני באמת רוצה לשים פוקוס - - -      

צביקה פוגל: כל אחד בוחר לעצמו את הדיכאונות שלו, ישי

שי פירון: כן, אני דווקא טיפוס אופטימי מטבעי, אבל באמת חריגים

שי פירון:      אני רוצה לשם פוקוס הפעם על המגמה של המשך הזליגה וההרחבה שלה לגבי קבוצת הפליליים

שי פירון:  אנחנו בעצם נמצאים במצב שהיום רבע מאוכלוסיית הפליליים מוחזקים בשטח מחיה שהוא מתחת ל-3 מ"ר

שי פירון:  אני רק אזכיר שאנחנו לא מדברים על הפעימה השנייה של 4

שי פירון: 5 מטר אלא על הפעימה הראשונה שלגביה שטח מחיה של 3 מ"ר, יש אמירות גם בפסק הדין של בג"ץ וגם בדין בין-לאומי שהחזקה מתחת לשטח הזה נחשבת הפרה של האיסור על עונש אכזרי וגם עינויים

שי פירון:  זה משהו שצריך להיות לנגד עינינו ויכולות להיות לו השלכות בהמשך גם לגבי תוקף ההחזקה במעצר וגם לגבי תוקף ההחזקה במאסר

שי פירון:       אני כן רוצה לדבר על שורת הצעדים שמגבשים כדי או להוסיף מקומות כליאה או להפחית, מנגד, מקומות כליאה

שי פירון:  הגישה שלנו לכל אורך הדרך לאור גם הנתונים שאנחנו רואים כאן, זה שהצעדים האלה צריכים להיות מצד אחד צעדים מיידים ככל הניתן או לפחות בטווח הקרוב, ומנגד עם צעדים אפקטיביים כאלה שיש להם אימפקט משמעותי

שי פירון:       אני רק אעיר שלפחות לפי מה ששמענו עד עכשיו הצעדים האלה הם כנראה יהיו רלוונטיים למאות כלואים, פלוס מינוס

צביקה פוגל: הרבה מאות, ישי

צביקה פוגל:  אולי אפילו מעל 1,000

שי פירון: אולי אפילו מעל 1,000 למרות שהמספרים שאנחנו רואים כאן מראים שהבעיה שלנו כרגע הולכת ומתרחבת לעניין הפליליים

שי פירון:  לפי הקצב הזה, אני לא מבין במתמטיקה, אני די גרוע זה אבל זה נראה לי שתוך חודשים ספורים נגיע למצב שמחצית מהפליליים מוחזקים בשטח מחיה של פחות מ-3 מטר ומעל ל-1,000 פליליים מולנים שלא על מיטה על גבי מזרן

צביקה פוגל: אתה תשמע אותי מתייחס לזה בסיכום, בהחלט

שי פירון: אני רק אעיר שבאופן קונקרטי הגדלה של מכסת האיזוק האלקטרוני, הגם שהיא מבורכת, היא כמובן תלויה בהחלטות שיפוטיות שמורות על המעצר בפיקוח אלקטרוני

שי פירון:  עוד לפני המלחמה אנחנו ציינו שיש שם בעצם חסמים בחוק שדה פקטו מונעים את האפשרות לעמוד במכסות הללו

שי פירון:  אולי הגיעה העת לבחון את התיקונים האלה לחוק כדי לאפשר עמידה באותה מכסה

שי פירון:       לא מדובר כאן על הצעת החוק שפורסמה ברשומות להבנתי בדבר חופשה מיוחדת לאסיר, אבל בגלל המנגנון שמוצע שם וגם בגלל ההחרגות של הרבה סוגי עבירות, אז אני מבין שהפוטנציאל שם גם הוא עומד על משהו כמו 100–200 כלואים שזה באמת טיפה בים, וגם בהתחשב במהלכים המתגבשים שחלקם הם יותר מיידיים וחלקם, אני מבין, הם בטווח הרבה יותר רחוק וגם תלויי תקציב, של הוספת מקומות כליאה, אנחנו מבינים שהמהלכים האלה הם לא מתקרבים כדי לקדם איזשהו פתרון אפקטיבי ומיידי למצוקה האדירה שנוצרה כאן

שי פירון:      בדוח שהסניגוריה פרסמה לפני שבוע-שבועיים בנושא הצפיפות במתקני הכליאה בתקופת מצב החירום, והדוח הזה נשלח לוועדה וגם נשלח לגורמים הרלוונטיים, הצענו שורה של פתרונות אפשריים נוספים שגם עושים אולי איזשהו טיפול שורש יותר רציני וגם יש להם פוטנציאל יותר משמעותי בפתרון הבעיה, גם אם לא באופן מלא, בין היתר תיקוני חקיקה לחוק המעצרים שבעצם יביאו להפחתה בשיעור המעצרים

שי פירון:  התמקדות בנושא הזה של מאסרים קצרים זה משהו שאנחנו מדברים עליו כבר מלפני המלחמה

צביקה פוגל: נכון מאוד

שי פירון: התמקדות בפלח האוכלוסייה של מאסרים קצרים שזה אגב פלח אדיר

שי פירון:  משהו כמו 60% מהאסירים שוהים היום בתקופות מאסר של עד שנה-שנה וחצי

שי פירון:  לפי כל המחקרים גם אין אפקטיביות למאסרים האלה ולכן אפשר גם בהקשר הזה לחשוב על מנגנונים שידרבנו את בתי המשפט להשתמש בחלופות לכליאה במצבים האלה בתקופת החירום

שי פירון:  גם טיוב של מנגנון שחרור על תנאי ממאסר, שגם עוד לפני תקופת המלחמה השימוש בו הוא בעצם מינורי ויש שם פוטנציאל להרחבת מקומות הכליאה

שי פירון:  אלה שלושת המקומות שאנחנו חושבים שצריכים להשקיע בהם את החשיבה היצירתית ומחוץ לקופסה לאוכלוסיית העצורים, האוכלוסייה של מאסרים קצרים ואוכלוסיית המועמדים לשחרור על תנאי ממאסר, אחרת, אני חושש לומר, אבל בגזרת הביטחוניים זה די ברור שכבר כמעט לא נותר מה לצופף

שי פירון:  אני חושש שאנחנו מהר מאוד נגיע גם למצב הזה לגבי אוכלוסיית הפליליים, והדברים האלה צריכים להטריד את כולנו

שי פירון:  תודה

צביקה פוגל: בהחלט

צביקה פוגל:  תודה לך

צביקה פוגל:  אני ממליץ, ישי, עד כמה שאפשר, בוא ננסה להיות גם קצת אופטימיים

צביקה פוגל:  רשמתי לעצמי פה שתי הערות מהדברים שלך

צביקה פוגל:  דיברת על טיפה בים, אז אני זוכר שלפני חמש, שש, שבע שנים התגעגענו לטיפה בים כנרת

צביקה פוגל:  היה לנו מלא סיפורים על האדמה המתייבשת, והיום אנחנו כבר מתחילים לתכנן איך לפנות אנשים מטבריה כי אוטוטו הכנרת מציפה, אז תהיה אופטימי

צביקה פוגל:  גם יכול גם להשתנות, אתה רואה

שי פירון: בהקשר הזה אולי לא כדאי להיתלות מה שנקרא בפורס מז'ור אלא לקחת את הדברים לידנו ולקדם דברים

צביקה פוגל: החיים לימדו אותי להיתלות על כל מה שרק אפשר, ואפקטיביות המאסר, אני יכול להפגיש אותך עם לא מעט אנשים שהיו פחות משנה וחצי במאסר והם הבינו שלהיות שם זה לא ממש כיף, ולא כיף לחזור על מה שהם עשו שהביא אותם לאותו מאסר, אז אתה יודע, אני מבין את המחקרים

צביקה פוגל:  גם אני קראתי אותם מתוקף הרצון להיות קצת יותר בקיא, אבל ההערות שלך הן הערות חשובות

צביקה פוגל:  הן נרשמו ואתה תשמע אותן גם בהתייחסות שלי בסיכום

צביקה פוגל:  תודה, עו"ד ישי

צביקה פוגל:       חבר הכנסת סימון?     

סימון מושיאשוילי: מה החלופות שיש למדינה?     

צביקה פוגל: החלופות הוצגו פה בתחילת הדיון

צביקה פוגל:  שיפוץ אלה כבר כמעט מסתיים, מתחיל כבר במרץ להיות מאוכלס

צביקה פוגל:  תוכנית 888, אנחנו נלך לבתי הכלא לראות איך היא מיושמת

צביקה פוגל:  להערכתי היא יכולה להיות מיושמת בטווח הזמן המיידי

צביקה פוגל:       הגדלת היכולת להחזיק אנשים באיזוק אלקטרוני, גם זה הועלה מ-1,250 ל-1,750

צביקה פוגל:  לא עמדנו ב-1,250

צביקה פוגל:  בקיצור, יש פה מספר פעולות שיתבקשו הגורמים להכין

צביקה פוגל:  אני כבר אומר לכם, אנחנו נאריך את זה כנראה בחודש

צביקה פוגל:  חבר הכנסת סימון מושיאשוילי ואני נצביע כנראה בעד, אבל לפעם הבאה זה יקרה רק בתנאי שאנחנו נראה תוצאות פיזיות, כלומר שאנחנו נראה שבאמת יש הקלה

צביקה פוגל:  אנחנו מגיעים לקצה גבול היכולת

צביקה פוגל:  מי שצולל בתוך מים זה 21,000

צביקה פוגל:  אנחנו אוטוטו שם

צביקה פוגל:  אנחנו 20,842

צביקה פוגל:  אני זוכר את המספר נכון?     

אביב ישראלי: מדויק

צביקה פוגל: אני לא רוצה לעצור את הגורמים מלעצור עבריינים, אבל אני רוצה לראות שאנחנו פועלים באמת ולא מגיעים לסף הזה כי זה מתחיל לסכן אותנו

צביקה פוגל:  אני לא רוצה להגיע לשם

צביקה פוגל:       רגע לפני שאנחנו נצביע, אני מתנה את הארכת התוקף הבאה, לא את זו, בזה שבאמת תוכנית 888 והאיזוק ואלה וכל מה שאפשר באמת מתקיים ואנחנו בחודש הזה נלך לראות או דרך הוועדה או אני באופן אישי, שהנושאים האלה מטופלים

צביקה פוגל:       אני מבקש בדיווחים הבאים, כמו שעו"ד גלעד נוה, היועמ"ש של הוועדה ביקש, שיהיה פירוט של מזרנים ומיטות גם לפליליים וגם לביטחוניים

אביב ישראלי: אני רק אציין שאנחנו נבדוק איך אפשר לציין את זה, כי לא בטוח שאפשר ממש ברמת הפירוט בחלוקה - - -      

צביקה פוגל: עו"ד אביב, יש לכם חודש

צביקה פוגל:  בחודש אני יכול ללכת לספור אותם אחד-אחד

אביב ישראלי: לא, יש לנו שבוע

אביב ישראלי:  אנחנו אחת לשבועיים מגישים את הדיווח

צביקה פוגל: שירות בתי הסוהר החליף בחודש האחרון מדים

צביקה פוגל:  הם נראים הרבה יותר טוב

צביקה פוגל:  אני בטוח שהם גם יכולים לעשות את זה

צביקה פוגל:       המסר שאנחנו מעבירים פה בדיון הזה והוא חשוב, המסר לעולם זה שאנחנו עושים הכול כדי באמת להישאר צמודים עד כמה שאפשר לסטנדרטים, לתקנים הבין-לאומיים, אבל יש לי פה גם מסר לאויבים שלנו, שאני בטוח שסינוואר בין השאר גם צופה בנו מידי פעם

צביקה פוגל:  אנחנו לא כמוך אבל אנחנו לא מתכוונים להקל את החיים גם על האסירים שיש אצלנו

צביקה פוגל:  תחשוב טוב שם במנהרה מה אתה בדיוק רוצה מעצמך ומאיתנו

צביקה פוגל:       נקריא?     

גלעד נוה: אין כל כך מה להקריא, זה פשוט בקשה של הממשלה

צביקה פוגל: אין פה הקראה, רק הצבעה?     

גלעד נוה: לא, זה בקשה של הממשלה להאריך עד ל-18 במרץ

צביקה פוגל: מי בעד?      

לאה גופר: שניים

צביקה פוגל: מי נגד?     

לאה גופר: אין נגד

צביקה פוגל: מי נמנע?     

לאה גופר: אין נמנעים

לאה גופר: אושר         

צביקה פוגל: ההארכה בתוקף עד ה-18 במרץ

צביקה פוגל:  אל תבחנו אותנו מעבר לזה בבקשה

צביקה פוגל:       תודה רבה על ההשתתפות, המשך יום מוצלח לכולנו